ສະເດັດເຈົ້າຣານະຣິດ ກັບຄືນຫລິ້ນການເມືອງອີກ
ສະເດັດເຈົ້າໂນຣະດົມ ຣານະຣິດ ກັບຄືນໄປຫລິ້ນການເມືອງອີກ ເພື່ອທ້ອນໂຮມ ຂະບວນການນິຍົມກະສັດ ສໍາລັບການເລືອກຕັ້ງ ໃນຫລາຍໆປີຕໍ່ໜ້າ.
ສະເດັດເຈົ້າໂນຣະດົມ ຣານະຣິດ ໄດ້ກັບຄືນມາຫລິ້ນການເມືອງອີກ ຫລັງຈາກເຊົາພົວ ພັນມາເປັນເວລາ 2 ປີ ໂດຍກ່າວວ່າ ສະເດັດຢາກທ້ອນໂຮມຂະບວນການນິຍົມກະສັດ ທີ່ແຕກຫັກໄປນັ້ນ ກ່ອນການເລືອກຕັ້ງທີ່ຈະມີຂຶ້ນໃນອີກຫລາຍປີຂ້າງໜ້ານີ້ ພວກສະມາຊິກຂອງພັກທີ່ສະເດັດເຈົ້າຣານະຣິດໄດ້ຈັດຕັ້ງຂຶ້ນມາໃນປີ 2007ນັ້ນໄດ້ແຕ່ງ ຕັ້ງສະເດັດຄືນອີກ ໃຫ້ເປັນຜູ້ນໍາພັກດັ່ງກ່າວໃນການພົບປະກັນໃນວັນເສົາຜ່ານມານີ້ທີ່ນະ ຄອນຫລວງພະນົມເປັນ ນອກນັ້ນ ພັກດັ່ງກ່າວຍັງໄດ້ຮັບຮອງເອົາຊື່ດັ້ງເດີມຂອງພັກຄືນອີກ ຄື ພັກໂນຣະດົມຣານະຣິດນັ້ນ ພັກດັ່ງກ່າວໄດ້ປ່ຽນຊື່ເປັນພັກຊາດນິຍົມ ຫລັງຈາກສະເດັດ ເຈົ້າຣານະຣິດລາອອກກິນເບ້ຍບໍານານໄປໃນປີ 2008 ສະເດັດເຈົ້າຣານະຣິດກ່າວຕໍ່ພວກສະໜັບສະໜຸນວ່າ ສະເດັດຢາກທ້ອນໂຮມພັກຂອງສະ ເດັດເຂົ້າກັນກັບກຸ່ມນິຍົມກະສັດອີກກຸ່ມນຶ່ງໃນກໍາປູເຈຍ ກໍຄືພັກ FUNCINPEC ນັ້ນ ເພື່ອ ຈະນໍາພາກຸ່ມນິຍົມກະສັດທີ່ເປັນອັນນຶ່ງອັນດຽວກັນນັ້ນ ເຂົ້າຮ່ວມໃນການເລືອກຕັ້ງທ້ອງຖິ່ນ ໃນປີ 2012 ແລະການເລືອກຕັ້ງທົ່ວໄປໃນ ປີ 2013